
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A NR. 139
din 29 august 2013
privind  aprobarea Actului adiţional nr. 2 la Protocolul de parteneriat, încheiat în baza Hotărârii Consiliului Local Sighişoara nr. 119/20 iulie 2006
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.630/III/29.07.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere Hotărârea Consiliului Local Sighişoara nr. 119/20.07.2006 privind aprobarea parteneriatului cu Fundaţia Cultural Ştiinţifică Gaudeamus Sighişoara;

Văzând adresa Fundaţiei Cultural Ştiinţifice Gaudeamus Sighişoara, înregistrată la Municipiul Sighişoara sub nr. 16.186/22.07.2013, prin care se solicită modificarea printr-un act adiţional a protocolului de parteneriat, deoarece, se întâmpină de către ambele părţi semnatare ale acordului, dificultăţi în ceea ce priveşte îndeplinirea obligaţiilor din acordul de parteneriat;

Ţinând cont de prevederile Legii nr. 273/2006 privind finanţele publice locale, cu modificările şi completările ulterioare şi de faptul că Direcţia Economică a confirmat existenţa resurselor financiare la bugetul local, pentru soluţionarea în mod favorabil a solicitării Fundaţiei Cultural Ştiinţifice Gaudeamus;


Având în vedere Raportul de specialitate nr. 16.632/III/29.07.2013 al Serviciului Relaţii Publice, prin care se propune aprobarea Actului adiţional nr. 2 la Protocolul de parteneriat, încheiat în baza Hotărârii Consiliului Local Sighişoara nr. 119/20 iulie 2006, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit „e”, (9), art. 45 (2) şi a art. 115 (1) lit „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă Actul adiţional nr. 2 la Protocolul de parteneriat, încheiat în baza Hotărârii Consiliului Local Sighişoara nr. 119/20 iulie 2006, anexa nr.1 la prezenta.  
Art. 2. Se împuterniceşte Primarul Municipiului Sighişoara, Dăneşan Ioan-Dorin, cu semnarea Actului adiţional nr. 2 la Protocolul de parteneriat, încheiat între Municipiul Sighişoara şi Fundaţia Cultural Ştiinţifică Gaudeamus Sighişoara, care face parte integrantă din prezenta hotărâre.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Economică şi Fundaţia Cultural Ştiinţifică Gaudeamus Sighişoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,
Toth Tivadar   



Contrasemnează/Avizat pentru legalitate
                                          

    SECRETAR,








     Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului - Judeţul Mureş;

1 ex. Primar;

1 ex. Viceprimar;

1 ex. Secretar;

1 ex. Direcţia economică;
1 ex. Serviciul Relaţii Publice;  
1 ex. Fundaţia Cultural Ştiinţifică Gaudeamus Sighişoara.  

9 ex.

AF/GV
